મને બહુ આશ્ચર્ય થયું, તેઓ પોલીસમાં હતા તેના કારણે મારા ચહેરાના ભાવ સમજી ગયા, તેમણે મારા ખભા ઉપર હાથ મુકતા કહ્યું, આખી જીંદગી પોલીસવાળા સલામ કરતા હતા તેનો પણ એક નશો હોય છે, પણ નિવૃ્‌ત્તી પછી કોણ સલામ કરે, પણ મેં રસ્તો શોધી કાઢયો, નિવૃત્ત પોલીસવાળાને મેં મારા બંગલે નોકરી આપી દીધી, તેને બીજુ કોઈ કામ કરવાનું નહીં હું બંગલાની બહાર નિકળું ત્યારે મને સલામ કરવાની, હું તેમની સામે જોઈ રહ્યો, તેમણે મને કહ્યું એક વખત તમને કોઈ સાહેબ કહે પછી તે સાહેબ તમારો પીછો છોડતો નથી, તેઓ મને મળી નિકળી ગયા પણ મને લાગ્યું કે એક વખત આ ચક્કરમાં પડયા પછી નિકળવા માટે ખુબ મહેનત કરવી પડે છે.